**BIZNESA ĒTIKA UN ATBILDĪBA**

**PAŠVĒRTĒJUMS**

**SIA BONO ENERGY** veic nepieciešamās darbības, lai uzturētu augstākos ētikas standartus visās savās darbības jomās, kas ietver atbilstību juridiskajām prasībām, proaktīvu attieksmi pret korupcijas novēršanu un drošas un veselīgas darba vides veicināšanu. Sekojoši principi, kas ir ietverti arī BONO Grupas Ētikas kodeksā, vada mūsu darbības:

1. **Atbilstība likumiem un normatīvajiem aktiem, pašvērtējums:**

SIA BONO ENERGY nodrošina, lai visas SIA BONO ENERGY biznesa darbības atbilst LR mežsaimniecības, transporta pārvadājumu, vides un darba aizsardzības, darba tiesību un citu nozaru regulējošo normatīvo aktu prasībām, t.sk., bet neaprobežojoties, Meža likumam, MK noteikumiem Nr.935 Par koku ciršanu mežā, MK noteikumiem Nr.309 Par koku ciršanu ārpus meža zemes, MK noteikumiem Nr.264 Īpaši aizsargājamo dabas teritoriju vispārējie aizsardzības un izmantošanas noteikumi, MK Noteikumiem Nr.67 Par meža apsaimniekošanas plānu, Darba likuma, Autopārvadājumu likumam, Eiropas Parlamenta un Padomes Regulai (EK) Nr. 1071/2009, Eiropas Parlamenta un Padomes Regulai (ES) 2016/679 (2016. gada 27. aprīlis), Darba aizsardzības likumam, un citiem normatīvajiem aktiem, kā arī sadarbības partneru un klientu pārstāvēto valstu normatīvajam regulējumam, ar kuriem SIA BONO ENERGY sadarbojas.

Lai iepriekš minēto sasniegtu un nodrošinātu, SIA BONO ENERGY ir ieviesusi efektīvus pasākumus, kurus regulāri pārskata un atjaunina. Tas ietver juridiskās atbilstības amatpersonu iecelšanu, regulāru iekšējo auditu veikšanu un nepārtrauktu darbinieku apmācību, instruēšanu. Ievērojot spēkā esošo normatīvo regulējumu un pielāgojoties normatīvo aktu izmaiņām, SIA BONO ENERGY uztur savu apņemšanos rīkoties likumīgi un atbildīgi.

1. **Korupcijas novēršanas pasākumi:**

Korupcija grauj uzticību un ētisku uzņēmējdarbību, un SIA BONO ENERGY ieņem stingru nostāju pret to, tādēļ SIA BONO ENERGY ir ieviesta Trauksmes celšanas procedūra, kas nosaka skaidru ziņošanas mehānismu aizdomām par korupciju, nodrošinot aizsardzību trauksmes cēlējiem. Attiecībā uz Antikorupciju arī BONO GROUP Ētikas kodeksā ir iekļauta atsevišķa sadaļa, jo apņemšanās cīnīties pret korupciju ir ne tikai morāls pienākums, bet arī būtisks faktors, lai saglabātu uzņēmuma reputāciju un ilgtermiņa panākumus globālajā tirgū.

1. **Darba aizsardzība un drošība (OHAS):**

Uzņēmuma darbinieku drošība un labklājība ir SIA BONO ENERGY galvenā prioritāte. SIA BONO ENERGY ir ieviesusi efektīvus Darba aizsardzības un drošības (OHAS) pasākumus, lai radītu drošu un veselīgu darba vidi, kas ietver:

* + Atbildīgā personaPersonāldaļas vadītāja, sadarbībā ar Ārpakalpojuma sniedzēju, uzrauga drošības praksi un nodrošina atbilstību vietējiem normatīvajiem aktiem un nozares standartiem.
  + Ir pielāgotas procedūras un procesi, kas atbilst uzņēmuma darbības specifikai un apjomam. Šīs procedūras ietver riska novērtējumus, incidentu ziņošanas sistēmu, ārkārtas situāciju plānus un regulāras drošības pārbaudes.
  + Visaptverošas Darba aizsardzības un drošības apmācību programmas visiem darbiniekiem, lai nodrošinātu, ka viņi izprot un ievēro drošības protokolus. Šīs apmācības tiek regulāri atjauninātas, ņemot vērā jaunos noteikumus un operatīvās izmaiņas.

Ievērojot šos principus, tiek nodrošināts, ka uzņēmums darbojas atbildīgi, ētiski un droši, kas ir būtiski, lai veidotu spēcīgas un ilgtspējīgas biznesa attiecības un nodrošinātu ilgtermiņa panākumus.

Valmierā, 2024.gada 03.septembrī

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rihards Veide

Valdes priekšsēdētājs